**दक्षिण पूर्व रेलवे**

**राँची मण्डल**

**प्रेस विज्ञप्ति दिनांक : 29/11/2023**

**विषय : माननीय सांसदों की मंडलीय समिति की बैठक सम्पन्न |**

 आज दिनांक 29/11/2023 को दक्षिण पूर्व रेलवे के राँची मण्डल और चक्रधरपुर मण्डल के मंडलीय समिति के माननीय संसद सदस्यों (लोकसभा और राज्यसभा) की दक्षिण पूर्व रेलवे के महाप्रबंधक श्री अनील कुमार मिश्रा के साथ बैठक सम्पन्न हुयी | बैठक में झारखंड, पश्चिम बंगाल और ओडिशा के कुल मिलाकर 9 माननीय संसद सदस्य शामिल हुए। मंडलीय समिति की बैठक की अध्यक्षता माननीय सांसद, लोहरदगा श्री सुदर्शन भगत एवं माननीय सांसद (राज्य सभा) झारखण्ड श्री दीपक प्रकाश ने की।

 बैठक में माननीय सांसद राँची श्री संजय सेठ, माननीय सांसद (राज्य सभा) झारखण्ड श्री आदित्य प्रसाद, माननीय सांसद (राज्य सभा) झारखण्ड श्री समीर उरांव, माननीया सांसद (राज्य सभा) झारखण्ड श्रीमती महुआ माजी, माननीया सांसद (राज्य सभा) उड़ीसा श्रीमती ममता मोहंता, माननीया सांसद पश्चिमी सिंहभूम श्रीमती गीता कोड़ा एवं माननीया सांसद क्योंझर सुश्री चंद्राणी मुर्मू शामिल थी।

 दक्षिण पूर्व रेलवे के महाप्रबंधक श्री अनिल कुमार मिश्रा ने माननीय संसद सदस्यों का स्वागत किया और उनके निरंतर समर्थन और सहयोग के लिए उन्हें धन्यवाद दिया । माननीय सांसदों ने दक्षिण पूर्व रेलवे द्वारा किए गए कार्यो की सराहना की और रेलवे के सुचारू कामकाज के लिए अपने सहयोग का आश्वासन दिया।

 बैठक के दौरान, माननीय सांसदों ने यात्रियों की सुविधा के लिए ट्रेन सेवाओं, ठहराव, स्वच्छता, रेलवे परियोजनाओं को शीघ्र पूरा करने आदि से जुड़े विभिन्न मुद्दों पर रेलवे प्रशासन को सलाह दी। उन्होंने रांची और चक्रधरपुर मंडलों में रेलवे के बुनियादी ढांचे के विकास के लिए अपने बहुमूल्य सुझाव भी दिए हैं। माननीय सांसदों ने विभिन्न स्टेशनों पर कई यात्री सुविधा कार्यों पर जोर दिया। उन्होंने नई ट्रेनों और मौजूदा ट्रेनों के नए स्टॉपेज के लिए भी अनुरोध किया है। नई लाइनों, रोड ओवरब्रिज, अंडरपास के निर्माण को पूरा करने, ट्रेनों की आवृत्ति में वृद्धि, सेवा के विस्तार, स्टेशनों के उन्नयन आदि पर भी चर्चा हुई।

 महाप्रबंधक ने माननीय सांसदों को वर्तमान वित्तीय वर्ष के लिए माल ढुलाई एवं यात्री परिवहन दोनों क्षेत्रों में दक्षिण पूर्व रेलवे के प्रदर्शन से अवगत कराया। उन्होंने दक्षिण पूर्व रेलवे द्वारा अपनाई गई यात्री सुविधाओं और पर्यावरण अनुकूल उपायों के संबंध में सेवाओं पर भी प्रकाश डाला। महाप्रबंधक ने कहा कि यात्री सुविधाओं और रेलवे के बुनियादी ढांचे के विकास के लिए माननीय सांसदों द्वारा दिए गए सुझावों की सर्वोपरि समीक्षा की जाएगी।

 बैठक में श्री जसमीत सिंह बिंद्रा, मंडल रेल प्रबंधक, रांची, श्री अरुण जातोह राठौड, मंडल रेल प्रबंधक, चक्रधरपुर एवं दक्षिण पूर्व रेलवे के प्रमुख विभागाध्यक्ष तथा राँची एवं चक्रधरपुर मण्डल के शाखा अधिकारी भी शामिल हुए।

...................................................................................................................................................